Colosseum (Band)

Colosseum isa britische Jazzrockband gwen.

 Gschicht 
 1968-1971 
Colosseum hom 1968 da Schlogzeiga Jon Hiseman und da Saxofonist Dick Heckstall-Smith grind, de zvoa mid da Graham Bond Organization gschbuid hom und dano mim John Mayall den eiropäischn „weißn“ Blues pobuläa gmochd hom. Da Hiseman hod an Dave Greenslade (spada Kobf vo da Band Greenslade) und an Tony Reeves mid dazua brochd. Ois Sänga und Gitarrist is da James Litherland (vo James Litherland’s Brotherhood) kumma, fia a Zeidl is aa da Jim Roche ois zwoata Gitarrist dabei gwen.

Innahoi vo a kuazn Zeid san Colosseum fia ere suitnoatign Kompositiona, de Jazz, Rock, Blues und Klassik zamgmischt hom, bekannt. Da Heckstall-Smith hod zeidweile zwoa Saxofone simuitan gschbuid. Da Rhythm-and-Blues-Sänga Chris Farlowe hod des escho fuischichdige Schbekdrum ab 1970 no daweidat.  Im Novemba 1971 hod se Colosseum afglest.

 Colosseum II 
1975 hod da Hiseman Colosseum II mim Gary Moore grind, dano is no da Don Airey dazua gschdessn. Mim Moore an da Gitarr is mera Rock dazua kumma, owa no drei Joa is de Gruppm wida ausanand brocha. Da Moore is za Thin Lizzy, da Airey zu Rainbow ganga.

 Reunion 
1994 hod da Hiseman nomoi de eafoigreiche Bsezung vo 1971 za an Reunion Concert zamkoid, des aa fian WDR-Rockpalast afzeichnad woan is. Dano isa eafoigreiche Reunion-Tour und a neis Schdudiooibum Bread And Circuses gfoigt. 2003 is mid Tomorrow’s Blues wida aa Schdudiooibum afn Moakt kumma. De Tournee zan Oibum hod da granke Heckstall-Smith nimma midmocha kinna.

2011 hom Colosseum, ungewoit, era Abschiedskonzeat af da Zappanale 22 z Bad Doberan gem. Fast zwoa Stund homs in da Bsezung Jon Hiseman (Schlogzeig) und sei Wei d Barbara Thompson (Saxofon), Chris Farlowe (Gsang), Mark Clarke (Bass), David Clempson (Gitarre) und Dave Greenslade (Orgl) afgschbuid. Dano hod da Jon Hiseman foigande Eaklearung obgem:

 Diskografia 

 Oim 
 1969: Those Who Are About to Die Salute You - Morituri Te Salutant (UK-Edition, Fontana Records)
 1969: Those Who Are About to Die Salute You - Morituri Te Salutant (US-Edition, Dunhill Records, Cover und Songauswahl geändert)
 1969: Valentyne Suite (Vertigo Records)
 1970: The Grass Is Greener (US-Album, Dunhill Records, Clem Clempson: Gsang und Gitarre)
 1970: Daughter of Time (Vertigo Records)
 1971: Colosseum Live (Bronze Records)
 1971: The Collectors Colosseum (Bronze Records)
 1976: Strange New Flesh (Colosseum II)
 1977: Electric Savage (Colosseum II)
 1978: Wardance (Colosseum II)
 1994: LiveS The Reunion Concerts 1994
 1997: Bread & Circuses
 2003: Tomorrow’s Blues
 2007: Live05
 2014: Time on Our Side
 2022: Restoration
 2025: XI

 Kompilationen 
 1986: Epitaph (Castle Communications)
 1992: The Time Machine (Castle Communications)
 1996: Streets & Walkways – The Best of Gary Moore & Colosseum II (Music Club)
 2000: Walking In The Park – Best (1969–71, Zounds, alle Titel digital remastert)
 2009: Morituri Te Salutant (4 CD-Box)

 Sessions 
 1978: Variations, mit Andrew Lloyd Webber (Colosseum II als Backing Band aller Titel zusammen mit Julian Lloyd Webber am Cello und Gastmusikern wie Phil Collins, Rod Argent und Barbara Thompson)

 Litaradua 
 Dick Heckstall-Smith: The Safest Place In The World. A Personal History Of British Rhythm and Blues. Quartet Books, 1989
 Martyn Hanson: Jon Hiseman. Playing The Band. The Musical Life Of Jon Hiseman. Temple Music, 2010

Kategorie:Rockband
Kategorie:Englische Band
Kategorie:Bluesrock-Band